इधर, अवैध मैरिज गार्डन होंगे सील
5 मकान मालिकों को दिए नोटिस इंजीनियरों के पंजीयन होंगे निरस्त
भवन मालिक को स्वयं तोड़ने के लिए कहा, नहीं करने पर निगम हटाएगा
भास्कर संवाददाता | खंडवा
अनुमति के विपरीत और बिना अनुमति शहर में हो रहे निर्माण को लेकर निगम ने नोटिस जारी किए हैं। शहर में करीब पांच स्थानों पर इस तरह के निर्माण हो रहे हैं। संबंधित मकान मालिकों के साथ ही मकान बनाने के लिए नक्शा बनाने वाले इंजीनियरों को भी नोटिस दिए हैं।
अवैध निर्माण संबंधित भवन मालिक को स्वयं तोड़ने के लिए कहा है। ऐसा नहीं करने पर निगम द्वारा कार्रवाई करने की चेतावनी दी गई है। जिन लोगों को नोटिस दिए गए हैं, उन्होंने अनुमति के अनुसार निर्धारित खुला क्षेत्र नहीं छोड़ा है। मकानों की ऊंचाई भी अधिक कर ली है। ऐसे निर्माण बिना अनुमति की श्रेणी में आते हैं। इसी तरह शहर में कई स्थानों पर शापिंग काम्प्लैक्स का निर्माण हुआ है। जिनमें पार्किग की जगह नहीं छोड़ी गई। यहां यातायात पूरी तरह प्रभावित रहता है। इसमें कई बार शिकायत हो चुकी है।
घंटाघर पर अनुमति के विपरीत किया जा रहा निर्माण।
इन्होंने किया हैं अनुमति विपरीत निर्माण
राजकुमारी पति रोशनलाल जिंदानी निवासी घंटाघर बगीचे के सामने। मकान निर्माण में 0.60 मीटर खुला क्षेत्र छोड़ना था। दूसरी और तीसरी मंजिल बिना अनुमति निर्धारित क्षेत्र से अधिक ऊंचाई निर्माण किया।
मंजू शामनानी ने घंटाघर बगीचे के सामने बिना अनुमति भूतल, प्रथम तथा द्वितीय तल पर बिना अनुमति निर्माण किया है।
युसुफ हुसैन पिता सैफुद्दीन निवासी घंटाघर हनुमान मंदिर के पास अनुमति विपरीत निर्माण किया। एमओएस में सामने, पीछे तथा बाजू में अनुमति विपरीत निर्माण किया है। बेसमेंट, द्वितीय तल एवं तृतीय तल पर बिना अनुमति निर्धारित ऊंचाई से अधिक क्षेत्र में निर्माण किया है।
जैनुद्दीन पिता अब्बास अली एमजी रोड द्वारा खुला क्षेत्र नहीं छोड़ा है। भूतल, प्रथम तल एवं द्वितीय तल पर निर्माण अनुमति दी थी। एमओएस में सामने एवं पीछे अनुमति विपरीत एवं तृतीय तल पर बिना अनुमति निर्माण किया है।
लाजोबाई मिल्कीराम मंगवानी ने घंटाघर बगीचे के सामने निर्माण किया। खुला क्षेत्र नहीं छोड़ा। भूतल, प्रथम तल तथा द्वितीय तल पर निर्माण किया है।
नोटिस दिए हैं, कार्रवाई करेंगे
अनुमति विपरीत निर्माण होने पर नक्शा बनाने वाले इंजीनियरों और मकान मालिकों को पक्ष प्रस्तुत करने के लिए नोटिस दिए हैं। कार्रवाई की जाएगी। -ईश्वरसिंह चंदेली, कार्यपालन अधिकारी, नगर निगम
इसलिए इंजीनियरों को दिए नोटिस
यूसुफ फिदवी पंजीकृत संरचना इंजीनियर निवासी घासपुरा के पर्यवेक्षण में एमजी रोड पर जैनुद्दीन पिता अब्बास अली द्वारा भवन निर्माण किया गया है। यहां भी भवन अनुमति शर्तों का पालन नहीं किया। अनुमति विपरीत निर्माण होने पर उन्हें नोटिस दिया गया है।
पंजीकृत इंजीनियर सौम्य तरुण जैन निवासी हरिगंज ने घंटाघर बगीचे के सामने राजकुमारी रोशनलाल जिंदानी के मकान का नक्शा स्वीकृत कराया। इस मकान में अनुमति विपरीत भवन निर्माण होने पर उन्हें अपना पक्ष प्रस्तुत करने के लिए नोटिस दिया है। पक्ष प्रस्तुत नहीं करने पर पंजीयन भी निरस्त हो सकता है।
खंडवा | नगर निगम अवैध मैरिज गार्डन सील करेगा। निगम एक्ट में तय मापदंडों पर खरे उतरने वाले मैरिज गार्डनों को शर्तों के अनुरूप लाइसेंस जारी किए जाएंगे। शहर में करीब 50 स्थान ऐसे हैं, जहां वैवाहिक कार्यक्रम होते हैं। ये स्थान मैरिज गार्डन और धर्मशाला के रूप में संचालित हैं। निगम अब तक करीब एक दर्जन मैरिज गार्डनों की आकस्मिक जांच कर चुका है। इनमें मिली कमियों को जांच समिति में शामिल अफसर अलग-अलग रिपोर्ट तैयार कर रहे हैं।
निगम ने की इनकी जांच
आनंद परिसर, प्रेम परिसर, अंश परिसर, अंबर परिसर, वृंदावन गार्डन, राजपूत समाज धर्मशाला, पाल गार्डन, होटल केसर, लाड़ समाज धर्मशाला, वल्लभदास ईश्वर दास धर्मशाला की जांच की जा चुकी है। शेष वैवाहिक परिसरों की जांच भी होगी। अब तक जांच किए गए मैरिज गार्डनों में अनुमति के विपरीत भवन निर्माण का भी अंदेशा है। इसके लिए संबंधित भवन मालिकों से दस्तावेज मंगवाए हैं।
तैयार कर रहे रिपोर्ट
जितने मैरिज गार्डन की जांच की है, उनकी रिपोर्ट तैयार कर रहे हैं। कमियां मिलने पर कार्रवाई करेंगे। -जेजे जोशी, निगम आयुक्त
hin_Deva hin_Deva hin_Deva mag_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva